da en da nl ca da da da es da da da da da da da da da da da da da da da da da da da da da da da nb de de da da en en da da da en da da da da da de da da da da da da da da da da da da da nl da en da da es nl da
Prognose: Højkonjunkturen lakker mod enden | AE - Arbejderbevægelsens Erhvervsråd
15.8.2022 07:19:17 CEST | AE - Arbejderbevægelsens Erhvervsråd
Dansk økonomi står over for en afmatning. Det betyder lavere vækst og i yderste konsekvens en egentlig recession, viser ny fremskrivning fra Arbejderbevægelsens Erhvervsråd. Den rekordhøje beskæftigelse er dog med til at afbøde inflationslussingen.
Lige som dansk økonomi for alvor havde fået luft under vingerne efter coronapandemien, begyndte inflationen at stige.
Inflationen ligger nu så højt, at det har påvirket BNP. Dansk økonomi står over for en afmatning, og i yderste konsekvens en økonomisk nedgang, viser ny fremskrivning fra Arbejderbevægelsens Erhvervsråd.
Fremskrivningen skønner, at væksten i BNP for hele 2022 bliver 2,8 procent. Det betyder, at væksten fra slutningen af 2021 til slutningen af 2022 bliver -0,4 procent. Det forventes, at BNP-væksten falder til 1,5 procent i 2023 og 1,6 procent i 2024.
”Dansk økonomi er ved at tilpasse sig en situation med høj inflation. Det sker gennem lavere efterspørgsel fra både ind- og udland, hvilket kommer til at betyde lavere vækst den kommende tid. Vores fremskrivning viser, at dansk økonomi går lidt tilbage i 2022. Tilbagegangen skyldes primært den høje inflation, der har gennemsyret det mest af økonomien,” siger Sofie Holme Andersen, cheføkonom i Arbejderbevægelsens Erhvervsråd.
”Den stigende inflation har gjort det dyrt for de danske husholdninger. Ikke siden 1983 har vi set de danske forbrugerpriser stige så meget. Men også her forventer vi til at se en afmatning. Vi forventer, at forbrugerpriserne stiger til 7,3 procent i 2022, hvorefter stigningen vil aftage til 3,5 procent i 2023 og 1,1 procent i 2024,” siger Sofie Holme Andersen.
Høj beskæftigelse har rustet dansk økonomi
Den seneste tids økonomiske opdrift har smittet af på beskæftigelsen, og det kan være med til at afbøde det kommende afmatning.
”Dansk økonomi står rimelig rustet til den kommende afmatning. Det skyldes danskernes store opsparinger og den rekordhøje beskæftigelse, vi har set den seneste periode, hvor vi har fået udnyttet højkonjunkturen til at få endnu flere ind på arbejdsmarkedet – også dem der tidligere har stået på kanten,” siger Sofie Holme Andersen.
Selvom arbejdsmarkedet fortsat er i god gænge, er der også her tegn på afmatning. Samlet forventes beskæftigelsen at stige med 95.500 personer i 2022, hvorefter den ventes at falde med knap 1.000 personer i 2023.
”Beskæftigelsen ventes at få et tilbageslag inden for det kommende år. Derfor er det afgørende, at vi nøje overvejer, hvordan vi får mest muligt ud af den tårnhøje beskæftigelse vi ser i dag. Vi skal sikre, at særligt dem på kanten af arbejdsmarkedet ikke mister kontakt, når højkonjunkturen ender,” siger Sofie Holme Andersen.
Højkonjunkturen lakker mod enden affødt af udefrakommende prisstigninger. Væksten i BNP ventes at være 2,8 procent i 2022, 1,5 procent i 2023 og 1,6 procent i 2024.
Arbejdsmarkedet er fortsat i god gænge, men der er tegn på afmatning, og beskæftigelsen er ofte det sidste, der vender. Samlet forventes beskæftigelsen at stige med 95.500 personer i 2022, falde med knap 1.000 personer i 2023 og stige med 16.000 personer i 2024.
Samtidig forventes antallet af bruttoledige at blive 75.000 i 2022, stigende til 84.000 i 2023 og 87.000 i 2024.
Forbrugerpriserne forventes at stige 7,3 procent i 2022, hvorefter stigningen ventes at aftage til 3,5 procent i 2023 og 1,1 procent i 2024.
Vi har set et stort ryk af folk, der tidligere ikke havde eller kun sporadisk havde tilknytning til arbejdsmarkedet, ind i beskæftigelse. Det skal vi holde fast i blandt andet ved hjælp af opkvalificering, efteruddannelse mv.
Tlf:61 27 58 24sha@ae.dk
Tlf:42 67 76 57my@ae.dk
Information om AE - Arbejderbevægelsens Erhvervsråd
AE - Arbejderbevægelsens Erhvervsråd
Reventlowsgade 14, 1. sal
Arbejderbevægelsens Erhvervsråd er en økonomisk-politisk tænketank og et samfundsøkonomisk analyseinstitut, der arbejder for at fremme den sociale retfærdighed i Danmark. AE’s overordnede formål er at udarbejde og formidle samfunds- og erhvervsøkonomisk viden samt løsningsideer til gavn for lønmodtagerne og for at fremme den sociale retfærdighed.
Følg pressemeddelelser fra AE - Arbejderbevægelsens Erhvervsråd
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra AE - Arbejderbevægelsens Erhvervsråd
4 ud af 10 danskere mærker inflationspres på privatøkonomien23.9.2022 05:00:00 CEST | Pressemeddelelse
De 40 procent fattigste danskeres gennemsnitlige forbrug er på højde med eller overstiger deres indkomst, viser ny analyse fra Arbejderbevægelsens Erhvervsråd. Omfanget viser, at vi ikke kan hjælpe alle, mener cheføkonom.
RETTELSE: Så mange færre offentligt ansatte svarer Konservatives plan til i den enkelte kommune og landsdel15.9.2022 14:28:15 CEST | Pressemeddelelse
De Konservatives plan for lavere vækst i det offentlige forbrug svarer til, at der skal være 39.000 færre offentligt ansatte. Ny analyse fra Arbejderbevægelsens Erhvervsråd viser, hvordan spareplanen kan ramme i de enkelte kommuner og landsdele.
Så mange færre offentligt ansatte svarer Konservatives plan til i den enkelte kommune og landsdel15.9.2022 08:15:00 CEST | Pressemeddelelse
De Konservatives plan for lavere vækst i det offentlige forbrug svarer til, at der skal være 39.000 færre offentligt ansatte. Ny analyse fra Arbejderbevægelsens Erhvervsråd viser, hvordan spareplanen kan ramme i de enkelte kommuner og landsdele.
Høje energipriser kan mindske BNP med op mod 2,4 procent i 202312.9.2022 05:00:00 CEST | Pressemeddelelse
De samlede økonomiske konsekvenser af energiinflationen og dens afledte effekter er et BNP-niveau på 2,4 procent lavere i 2023 i forhold til en situation med normale energipriser, viser ny analyse fra Arbejderbevægelsen Erhvervsråd.
Laveste ledighed blandt nyuddannede faglærte i 14 år8.9.2022 05:00:00 CEST | Pressemeddelelse
Kun 3,9 procent af de nyuddannede faglærte var ledige et halvt år efter endt uddannelse i 2021, hvilket er det laveste niveau siden 2008, viser ny analyse fra Arbejderbevægelsens Erhvervsråd. Akademikerne halter fortsat efter.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022